Matt Eye Shadow n°081 - Intense Brown - Couleur Caramel Ireland
Home / Eye Shadow / Matt Eye Shadow n°081 – Intense Brown
View basket “Pearl Eyeshadow n°105 – Moorea” has been added to your basket.
SKU: 111081 Category: Eye Shadow
Pearl Eye Shadow n°107 – Banana Leaves ‘The Gong Show’ van 70’s terug op kassie | Netwerk24
‘The Gong Show’ van 70’s terug op kassie
Deur André-Pierre du Plessis 05 September 2018 12:22
Amateur talent-televisieprogramme het almal dieselfde resep: mense wat toertjies as talent probeer verkoop aan ’n string bekendes wat besluit of jy moet bly of gly. Maar in die 1970’s was dit nie altyd so vervelig nie.
The Gong Show was in 1976 ’n ongewone talentkompetisie op die kassie, veral as ’n mens dit sou vergelyk met ander speletjiesprogramme van daardie tyd op Amerikaanse televisie. Individue wat vreemde toertjies doen, is genooi om vir pryse mee te ding. As een lid van die paneel van beoordelaars nie van die vaardighede op die verhoog gehou het nie, kon hy of sy ’n stok optel en ’n reusemetaalplaat slaan, die soort wat ’n verskriklike gong-klank maak.
Hoewel die program net ’n paar jaar op televisie was, kan ’n mens argumenteer dat dit dieselfde impak op Amerikaanse kykers gehad het as iets soos Legkaart Bonanza op Suid-Afrikaners kykers. Te danke aan die nostalgie is The Gong Show nou terug op televisie. Hoewel smaak en musiek verander het sedert dit laas op televisie was, is daar elemente van die program wat steeds die oorspronklike gees daarvan probeer namaak.
As ’n mens op die vergelyking tussen The Gong Show en Legkaart Bonanza voortbou, kan ’n mens amper sê hierdie nuwe program is dit wat sou gebeur het as kykNET die oorspronklike wiel in Legkaart Bonanza gevind het en Casper de Vries kon oortuig om met behulp van prostese net soos die aanbieder Les Franken te lyk. Want naas die stel en musiek van die oorspronklike The Gong Show is daar ’n aanbieder wat amper net soos die een in die 1970’s se weergawe lyk.
Sy naam is Tommy Maitland en elke week gee hy tweeduisend dollar en agttien sent weg aan die persoon met die beste toertjie op sy verhoog. Hy mag dalk lyk en klink soos ’n onbekende Britse emcee, maar in die regte lewe is dit die Kanadese akteur Mike Myers wat agter prostese wegkruip.
Net soos sy karakters in die Austin Powers-flieks is Myers se vertolking van Maitland as sy alter ego geweldig oortuigend. In die eerste jaar dat The Gong Show in Amerika uitgesaai is, het Myers geweier om te erken dat dit hy is wat agter die masker wegkruip.
Die res van die program se formaat is presies soos die oorspronklike. Daar is drie beoordelaars wat toegang het tot ’n reuse-gong wat met een hou ’n einde kan bring aan ’n verskeidenheid van truuks en toertjies op Tommy Maitland se verhoog. Die beoordelaars is meestal Amerikaanse vermaaklikheidsterre wat elke nou en dan deur die akteur (en uitvoerende vervaardiger van dié program), Will Arnett, vergesel word.
Deelnemers wat nie met die gong huis toe gestuur word nie, kry ’n punt uit tien van elkeen van die beoordelaars. Teen die einde van die program is daar gewoonlik ’n string amateur-talentvolles wat die kans staan om Maitland se tjek van tweeduisend dollar en agtien sent te wen. Die finale stem behoort aan die gehoor wat kans kry om vir elke finalis hande te klap. En die finalis wat die meeste geraas kry, wen.
Dis eenvoudige vermaak wat The Gong Show (Sondae om 17:00 op M-Net) die moeite werd maak om te kyk.